Wp/enm/Conie

Þe coni, oþir cvnin, oþir elliſ koning iſ a maniere of beſt þat iſ on þe claſſ Mammalia. Þe word menyþ houre þe Evropean conyng, þat iſ on Latyn Oriculaguſ cuniculuſ ihotyn, ak me mai hoten ek wel xxuiii óþre ſpecies ſwo. It haviþ a cot of biſ þat iſ on wilde Europeane conieſ broun grai, boutyn for þaire tail þat iſ wit, and iſ ſwiþe ſchort ek. Þe cuni haviþ fouer leggiſ and ſide eryn þe reryn ouer his hevid. Þai wonyn on ikiþiſ inne holwis þe þay delvin, þe wilche me hotiþ conyngeriſ oþir burwys. A ȝong conin iſ yclepid rabet, þenniſ comiþ þe coſtovmable word þerfor on Newe Engliſche, þat biþ "rabbit". Cunieſ ben famouſe for berynde rabetiſ wel oft and plentivouſliche. Þe cvni hauiþ þe hareſ ilicnyſſe, and it iſ hiſ neich kynne, forþi þat þai ben of þe familie Leporidæ boþe. Iwiſ, ywilch beſt of þat ilke familie þe niſ of þe genvſ Lepuſ biþ a maniere of coni.

Wilon me kepiþ land for to bredyn conieſ, þat hatte warreine. Man kepiþ conieſ for twei ſuiþe frammarde ancheſovnyſ: on iſ for þaire fleiſch and þayre fele; and þat óþir iſ for to ben a companioun to bewityn. Þiſe companiovne conyngiſ haviþ man ibredde on diuerſ formyſ and diverſ heuyſ.